Diari Oficial de la Generalitat Valenciana


Sumari del DOGV 6405, del 25-11-2010 (2010/12297)

Notificació de la Resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensión Levante
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12815


Organisme emissor
:   Conselleria de Turisme

Tipus de document
:   Anunci

Notificació de la Resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensión Levante [2010/12434]  
Per no haver sigut possible notificar de forma personal i directa a Tabitha Pocovi Heredia, titular de la Pensión Levante, de València, amb signatura HV-52, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent a la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de novembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler Pensión Levante, siti al carrer Abadia de Sant Martí, 10, de València, iniciat per acord del cap del Servici Territorial de Turisme de València,   
Antecedents de fet  
1. Amb data 2 d'abril de 2009 la inspecció habilitada en matèria de prevenció i protecció contra incendis va comunicar a la Conselleria de Turisme que la pensió anteriorment citada estava tancada.  
La inspecció del Servici Territorial de Turisme de València va realitzar visita a l'establiment en les dates següents: 6 de maig, 18 de juny, 19 d'agost, 14 d'octubre, i 26 d'octubre de 2009, en cap d'elles no es va constatar cap activitat, llevat que s'estaven efectuant obres de reforma.   
El dia 15 de març de 2010, una vegada transcorreguts nou mesos des de la primera visita efectuada a la Pensión Levante, per la inspecció es comprova que la pensió seguia tancada i sense activitat i, per tant, a criteri de l'actuant es proposa la baixa.  
2. Com a conseqüència de l'anterior, Servici Territorial de Turisme de València, va iniciar el procediment de baixa de l'establiment el 6 d'abril de 2010, que va ser notificat al titular, Tabitha Pocovi Heredia, mitjançant un edicte publicat en el Butlletí Oficial de la Província de València, de 29 de maig de 2010, i exposat en el tauler d'anuncis de l'Ajuntament de València, segons s'acredita en l'escrit de 14 de juny de 2010, de l'Ajuntament de València. Així mateix, es va notificar a la propietat, Abadia Sant Martí 10, CB, el dia 19 d'abril.  
3. De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir al titular i a la CB propietària de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos, sense que per la seua part s'haja contestat.  
Transcorregut el termini anteriorment citat no s'han produït al·legacions.  
Als anteriors fets li són d'aplicació els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC) en allò referent a la iniciació del procediment d'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i, si fa el cas, classificació amb què s'inscriga l'establiment es mantindrà mentre que siguen complits els requisits tinguts en compte en efectuar-la, i mentre persistisca el caràcter turístic de l'activitat, la qual pot ser revisada d'ofici o a petició de part, prèvia instrucció del procediment oportú. Dita revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana".  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual se li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o intereses puguen aportar els propis administrats".  
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà a través d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament haqurà, igualment, de ser comunicat a l'administració turística en el termini dels quinze dies següents d'haver-se produït, i indicarà la seua causa i duració. Quan este excedisca de nou mesos produirà la baixa de l'establiment, i el sue titular haurà de sol·licitar la reapertura amb aportació dels documents que assenyalats en l'article 26 la justifiquen."  
Per a la reapertura de l'establiment, haurà de presentar la comunicació/declaració responsable referent a l'activitat de l'establiment hoteler (mitjançant imprés normalitzat), de conformitat amb la Llei 12/2009, de Mesures Fiscals, de Gestió Administrativa i Financera, i d'Organització de la Generalitat, que modifica, entre altres, l'esmentada Llei 3/1998, de 21 de maig, de Turisme de la Comunitat Valenciana.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana la Pensión Levante, de València, la signatura de la qual és HV-52 i, en conseqüència, conclús el procediment iniciat per acord del Servici Territorial de Turisme de València, procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de setembre de 2010.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega».